sagorsarker/bangla-wikipedia huggingface dataset:
শ্যারন গ্লটজার

শ্যারন গ্লটজার () একজন মার্কিন পরিগণনামূলক পদার্থবিজ্ঞানী। তিনি মার্কিন যুক্তরাষ্ট্রের মিশিগান বিশ্ববিদ্যালয় অ্যান আর্বরের রসায়ন প্রকৌশল বিভাগের অ্যান্থনি সি লেম্বকে বিভাগীয় প্রধান, জন ওয়ার্নার কান বিশিষ্ট বিশ্ববিদ্যালয় প্রকৌশল অধ্যাপক, রসায়ন প্রকৌশলে স্টুয়ার্ট ডব্লিউ চার্চিল কলেজিয়েট অধ্যাপক, এবং বিশ্ববিদ্যালয়টির উপাদান বিজ্ঞান ও প্রকৌশল, পদার্থবিজ্ঞান, ফলিত পদার্থবিজ্ঞান ও বৃহৎ জৈব-আণবিক বিজ্ঞান ও প্রকৌশল বিষয়ে অধ্যাপক। তিনি মার্কিন যুক্তরাষ্ট্রের জাতীয় বিজ্ঞান অ্যাকাডেমি, জাতীয় প্রকৌশল অ্যাকাডেমি ও মার্কিন শিল্পকলা ও বিজ্ঞান অ্যাকাডেমির সদস্য। এছাড়া তিনি বিজ্ঞানের অগ্রগতির জন্য মার্কিন সংস্থা, মার্কিন পদার্থবৈজ্ঞানিক সমাজ, মার্কিন রসায়ন প্রকৌশলী ইনস্টিটিউট, উপাদান গবেষণা সমাজ এবং রাজকীয় রসায়ন সমাজের বিশিষ্ট সভ্য (ফেলো)। তিনি ক্যালিফোর্নিয়া বিশ্ববিদ্যালয় লস অ্যাঞ্জেলেস থেকে পদার্থবিজ্ঞান বিষয়ে বিজ্ঞানে স্নাতক উপাধি লাভ করেন এবং এর পরে বস্টন বিশ্ববিদ্যালয় থেকে পদার্থবিজ্ঞানে নরম ঘনপদার্থবিজ্ঞান ক্ষেত্রে ইউজিন স্ট্যানলির তত্ত্বাবধানে ডক্টরেট উপাধি লাভ করেন। ২০০১ সালে মিশিগান বিশ্ববিদ্যালয়ে যোগদানের আগে তিনি ৮ বছর মার্কিন যুক্তরাষ্ট্রের জাতীয় আদর্শমান ও প্রযুক্তি ইনস্টিটিউটে কাজ করেন ও সেখানে তাত্ত্বিক ও পরিগণনামূলক উপাদান বিজ্ঞান বিষয়ক এনআইএসটি কেন্দ্রে সহ-প্রতিষ্ঠাতা ও পরিচালক হিসেবে কাজ করেন। গ্লটজার তাঁর গবেষণাকর্মে পরিসংখ্যানিক তাপগতিবিজ্ঞান ও আণবিক ছদ্মায়নের কৌশলগুলিকে স্বতঃসংযোজন, কলয়েডীয় কেলাসীভবন ও কাচ গঠনের মৌলিক সমস্যাগুলির উপর প্রয়োগ করে পরিচিতি লাভ করেছেন। বিশেষ করে তিনি কাচের মধ্যে সুতার ন্যায় গতি, অসমবিন্যস্ত কণাসমূহ (প্যাচি পার্টিকলস), আকৃতির জমাটীভবন ও আপাত-স্ফটিকের উপর গবেষণার জন্য সুপরিচিত।
অধ্যাপক গ্লটজার পরিগণনামূলক সংযোজন বিজ্ঞান ও প্রকৌশলের উপরে গবেষণা সম্পাদন করেন যার লক্ষ্য কলয়েডীয় ও নরম পদার্থের উপাদানের পূর্বাভাসমূলক নকশা প্রণয়ন। তাঁর উল্লেখযোগ্য আবিষ্কারের মধ্যে "অসমবিন্যস্ত কণাসমূহ", যা কি না ন্যানোকণা নকশাকরণের জন্য একটি ধারণামূলক দৃষ্টিভঙ্গি এবং যা স্বতঃসংযোজনের উপর বহু বিভিন্ন তদন্তের জন্য সহায়ক হয়েছে। তিনি দেখান যে এনট্রপি বা বিশৃঙ্খলা-মাত্রা নিজেই বিভিন্ন আকৃতিকে বহুসংখ্যক কাঠামোতে সংযোজন করতে পারে। উপাদান বিজ্ঞান, তাপগতিবিজ্ঞান, গণিত ও ন্যানোপ্রযুক্তিতে এই ব্যাপারটির গুরুত্ব রয়েছে। তাঁর নেতৃত্বাধীন গবেষক দলটির সৃষ্ট "আকৃতি স্থান রেখাচিত্র"তে পদার্থ কীভাবে উপাদান পদার্থের আকৃতির উপর ভিত্তি করে স্বতঃসংগঠিত হয়, তা প্রদর্শন করা হয়েছে। এর ফলে কী ধরনের উপাদান উদ্ভূত হবে যেমন কাচ, স্ফটিক বা কেলাস,তরল স্ফটিক, প্লাস্টিক স্ফটিক বা আপাত-স্ফটিক, তার পূর্বাভাস দেওয়া যায়।
গ্লটজার বেশ কিছু পুরস্কার ও সম্মাননা লাভ করেছেন, যাদের মধ্যে ২০১৯ সালে মার্কিন পদার্থবিজ্ঞান সমাজ কর্তৃক প্রদত্ত পরিগণনামূলক পদার্থবিজ্ঞানে আনিসুর রহমান পুরস্কার, ২০১৮ সালে মার্কিন রসায়ন প্রকৌশলী ইনস্টিউট প্রদত্ত ন্যানোমাপনী বিজ্ঞান ও প্রকৌশল ফোরাম পুরস্কার ও ২০১৬ সালে আলফা কাই সিগমা পুরস্কার, এবং ২০১৭ সালে উপাদান গবেষণা সমাজ কর্তৃক প্রদত্ত উপাদান যোগাযোগ বক্তৃতা পুরস্কার ও ২০১৪ সালে একই প্রতিষ্ঠানের এমআরএস পদক উল্লেখযোগ্য।
গুগল স্কলার ওয়েবসাইটের তথ্য অনুযায়ী গ্লটজারের প্রকাশিত বৈজ্ঞানিক রচনাগুলিকে ২২ হাজার বারের বেশি উদ্ধৃত করা হয়েছে এবং তাঁর এইচ-সূচকের মান ৭৫।
মার্কিন যুক্তরাষ্ট্রের পূর্ব উপকূল

মার্কিন যুক্তরাষ্ট্রের পূর্ব উপকূল ( কিংবা ) বা আটলান্টিক উপকূল ( কিংবা ) বলতে আটলান্টিক মহাসাগর বরাবর যুক্তরাষ্ট্রের উপকূলীয় অঞ্চলকে বোঝায়। ১৭৭৬ সালে আটলান্টিক মহাসাগর বরাবর ১৩টি ব্রিটিশ উপনিবেশ (থার্টিন কলোনিজ) নিয়ে যুক্তরাষ্ট্র গঠিত হয়েছিল, আর এই আটলান্টিক উপকূল যুক্তরাষ্ট্রের ইতিহাসে গুরুত্বপূর্ণ ভূমিকা পালন করেছিল।
মূলত আটলান্টিক উপকূলীয় রাজ্যগুলো মিলে এই অঞ্চল গঠন করছে। এই রাজ্যগুলি হলো কানেকটিকাট, ডেলাওয়্যার, জর্জিয়া, নর্থ ক্যারোলাইনা, নিউ ইয়র্ক, নিউ জার্সি, ফ্লোরিডা, ভার্জিনিয়া, ম্যাসাচুসেটস, মেইন, মেরিল্যান্ড, রোড আইল্যান্ড ও সাউথ ক্যারোলাইনা। এছাড়া স্থলবেষ্টিত ওয়েস্ট ভার্জিনিয়া, পেনসিলভেনিয়া ও ভার্মন্ট রাজ্য এবং ডিস্ট্রিক্ট অব কলম্বিয়াকেও এই অঞ্চলের অন্তর্গত করা হয়।
উত্তর আমেরিকায় গ্রেট ব্রিটেনের ১৩টি উপনিবেশ, যারা একত্রে "থার্টিন কলোনিজ" () নামে পরিচিত, আটলান্টিক উপকূল বরাবর অবস্থিত। এছাড়া আরও দুটি মার্কিন রাজ্য তৎকালীন ১৩টি উপনিবেশের অন্তর্গত ছিল না। ১৬৭৭ সালে মেইন ম্যাসাচুসেটস উপনিবেশের অন্তর্গত হয়েছিল। ফ্লোরিডা প্রথমদিকে ব্রিটেন ও পরে স্পেন দ্বারা শাসিত ছিল এবং ১৮২১ সালে এটি যুক্তরাষ্ট্রের অন্তর্গত হয়েছিল।
২০১০ সালের আদমশুমারি অনুযায়ী যুক্তরাষ্ট্রের আটলান্টিক উপকূলবর্তী রাজ্যগুলোর মোট জনসংখ্যা ১১,২৬,৪২,৫০৩, যা দেশের মোট জনসংখ্যার ৩৬%। নিউ ইয়র্ক একইসঙ্গে পূর্ব উপকূলের বৃহত্তম শহর ও মহানগর এলাকা। এছাড়া পূর্ব উপকূল যুক্তরাষ্ট্রের সবচেয়ে জনবহুল উপকূলীয় অঞ্চল।
পূর্ব উপকূল যুক্তরাষ্ট্রের অভিবাসকদের প্রাথমিক প্রবেশপথ এবং এটি ইউরোপ, ক্যারিবীয় অঞ্চল ও লাতিন আমেরিকা অঞ্চলের কাছাকাছি অবস্থিত। এর ফলে যুক্তরাষ্ট্রের এই অঞ্চলে বৈচিত্র্যপূর্ণ বসতি গড়ে উঠেছে এবং যুক্তরাষ্ট্রের অন্যান্য অঞ্চলের তুলনায় এখানকার বৈচিত্র্য অনেক বেশি। একদিকে, দক্ষিণ ফ্লোরিডায় লাতিন আমেরিকার সংস্কৃতির প্রভাব লক্ষ করা যায়। অন্যদিকে, মিড-আটলান্টিক অঞ্চলে আইরিশ, ইতালীয়, ইংরেজ, জার্মান ও ফরাসি সংস্কৃতির দৃঢ় প্রভাব রয়েছে। নিউ ইয়র্ক মহানগর এলাকায় "লিটল ইন্ডিয়া" নামক একাধিক প্রবাসী ভারতীয় ছিটমহল এই অঞ্চলের সাংস্কৃতিক বৈচিত্র্যের অপর উদাহরণ।
যুক্তরাষ্ট্রের পূর্ব উপকূল দেশের রাজনৈতিক, অর্থনৈতিক ও পর্যটন কেন্দ্র হিসাবে পরিচিত। নিউ ইয়র্ক যুক্তরাষ্ট্রের বৃহত্তম শহর এবং বিশ্বের অন্যতম অর্থনৈতিক কেন্দ্র। নিউ ইয়র্কের মিডটাউন ম্যানহাটন বিশ্বের বৃহত্তম কেন্দ্রীয় বাণিজ্যিক এলাকা। ওয়াশিংটন, ডি.সি. যুক্তরাষ্ট্রের রাজধানী ও রাজনৈতিক স্নায়ুকেন্দ্র।
মায়ামি যুক্তরাষ্ট্রের অন্যতম জাতীয় ও আন্তর্জাতিক পর্যটন কেন্দ্র। শীতকালে মায়ামি যুক্তরাষ্ট্রের মূল ভূখণ্ডের উষ্ণতম মহানগর, যার ফলে এটি আন্তর্জাতিক পর্যটকদের কাছে প্রধান পর্যটন কেন্দ্র হয়ে উঠেছে। যুক্তরাষ্ট্রের একাধিক আন্তর্জাতিক ব্যাংক মায়ামিতে অবস্থিত, আর মায়ামিতে অবস্থিত ৪৩৯টি সুউচ্চ ভবনের মধ্যে ৬৮টি ভবনের উচ্চতা -এর বেশি। যাত্রী ট্রাফিক ও ক্রুজ লাইনের সংখ্যা উভয়ের ভিত্তিতে মায়ামি বন্দর বিশ্বের ব্যস্ততম ক্রুজ বন্দর। প্রতি বছর ৫৫ লাখের বেশি যাত্রী এই বন্দর অতিক্রম করে। ব্রাজিলের পরেই ফ্লোরিডা বিশ্বের দ্বিতীয় বৃহত্তম কমলালেবু উৎপাদক।
স্টুয়ার্ট পার্কিন

স্টুয়ার্ট স্টিভেন প্যাপওয়র্থ পারকিন (; জন্ম ৯ই ডিসেম্বর, ১৯৫৫) একজন ব্রিটিশ পরীক্ষাধর্মী পদার্থবিজ্ঞানী। তিনি জার্মানির হালে শহরে অবস্থিত অণুকাঠামো পদার্থবিজ্ঞান বিষয়ে মাক্স প্লাংক ইনস্টিটিউটের পরিচালক এবং হালে-ভিটেনবের্গের মার্টিন লুথার বিশ্ববিদ্যালয়ে আলেক্সান্ডার ফন হুমবোল্ট অধ্যাপক। তিনি মূলত স্পিনট্রনীয় উপাদান ও কলকৌশলের উপর গবেষণায় আগ্রহী, যেগুলিকে উন্নত সুবেদী গ্রাহক (সেনসর), স্মৃতি (মেমোরি), যৌক্তিক (লজিক) প্রযুক্তি, অক্সাইট পাতলা-ঝিল্লি বিষমকাঠামো, স্থানিকবৃত্তীয় ধাতু, বিচিত্র অতিপরিবাহী ও সংজ্ঞানাত্মক কলাকৌশলে কাজে লাগানো যায়। স্পিনট্রন বিজ্ঞানে পার্কিনের আবিষ্কারগুলিকে কাজে লাগিয়ে চৌম্বকীয় চাকতির উপাত্ত ধারণক্ষমতা ১০ হাজার গুণ বৃদ্ধি করা হয়, যার ফলে বর্তমানে যে "বৃহৎ উপাত্ত" বিশ্বে আমরা বসবাস করছি, তার বাস্তবায়ন সম্ভব হয়েছে। এই অবদানের স্বীকৃতিস্বরূপ তাঁকে ২০১৪ সালে মিলেনিয়াম প্রযুক্তি পুরস্কার প্রদান করা হয়। সম্প্রতি তিনটি স্বতন্ত্র ধরনের স্পিনট্রনীয় স্মৃতির উপর গবেষণার জন্য তাঁকে ২০২১ সালে বাদশা ফয়সাল পুরস্কার প্রদান করা হয়। পার্কিন লন্ডনের রয়াল সোসাইটি, রয়াল অ্যাকাডেমি অভ ইঞ্জিনিয়ারিং, ন্যাশনাল অ্যাকাডেমি অভ সায়েন্সেস, ন্যাশনাল অ্যাকাডেমি অভ ইঞ্জিনিয়ারিং, জার্মানির জাতীয় বিজ্ঞান অ্যাকাডেমি লেওপোল্ডিনা, এডিনবরা রাজকীয় সমাজ, ভারতীয় বিজ্ঞান অ্যাকাডেমি ও উন্নয়নশীল বিশ্বের জন্য বিজ্ঞান অ্যাকাডেমির নির্বাচিত সদস্য বা বিশিষ্ট সভ্য। তিনি চারটি সম্মানসূচক ডক্টরেট উপাধি লাভ করেছেন। তিনি ৬৭০টিরও বেশি গবেষণাপত্র প্রকাশ করেছে এবং তাঁর ১২৩টিরও বেশি কৃতিস্বত্ব বা প্যাটেন্ট আছে। তাঁর এইচ-সূচকের মান ১২৯। 
বর্তমান পদের আগে তিনি ক্যালিফোর্নিয়ার স্যান হোসে শহরে আইবিএম কোম্পানির অ্যালমাডেন গবেষণা কেন্দ্রে চৌম্বক-ইলেকট্রন বিজ্ঞান গবেষক দলের পরিচালক ছিলেন। এছাড়া তিনি স্ট্যানফোর্ড বিশ্ববিদ্যালয়ে ফলিত পদার্থবিজ্ঞান বিভাগের পরামর্শক অধ্যাপক ছিলেন। তিনি আইবিএম-স্ট্যানফোর্ড স্পিনট্রন বিজ্ঞান ও প্রয়োগ কেন্দ্রের পরিচালক ছিলেন, যেটিকে ২০০৪ সালে প্রতিষ্ঠা করা হয়।
বর্মা মালিক

বর্মা মালিক নামে সুপরিচিত বরকতরাই মালিক (১৩ এপ্রিল ১৯২৫ – ১৫ মার্চ ২০০৯) একজন ভারতীয় কবি ও গীতিকার ছিলেন। তিনি ব্রিটিশ রাজ সময়ে একজন সক্রিয় স্বাধীনতা সংগ্রামী ছিলেন। ভারতের স্বাধীনতা আন্দোলনের সময় তিনি অসংখ্য দেশাত্মবোধক গান ও ভজন লিখেন এবং আবৃতি করেন। ভারত বিভাজনের পর তিনি পাঞ্জাবি চলচ্চিত্রে গান রচনা শুরু করেন এবং পরে হিন্দি চলচ্চিত্রের গান রচনা করেন। তিনি ১৯৭০ ও ১৯৮০-এর দশকের জনপ্রিয় গীতিকার ছিলেন এবং এই সময়ে বেশ কিছু স্মরণীয় গান লিখেন। শায়রির সাথে লোকসঙ্গীতের সংমিশ্রণ তার অন্যতম প্রতিভা। তিনি "পহচান" (১৯৭০)-এর "সবসে বড়া নদান" ও "বে-ঈমান" (১৯৭২)-এর "জয় বলো বে-ঈমান কি" গানের জন্য দুইবার শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। তার রচিত "রোটি কপড়া অউর মকান" (১৯৭৫)-এর "বাকি কুছ বচা তো" গানটি "বিনাকা গীতমালা"-র ১৯৭৫ সালের র‍্যাংকিংয়ে শীর্ষ স্থান লাভ করে।
বর্মা মালিক ১৯২৫ সালের ১৩ই এপ্রিল ব্রিটিশ ভারতের পাঞ্জাব প্রদেশের (বর্তমান পাঞ্জাব, পাকিস্তান) ফিরোজপুর জেলায় জন্মগ্রহণ করেন। তার প্রকৃত নাম বরকতরাই মালিক। হিন্দি চলচ্চিত্রে কাজ শুরুর সময়ে তিনি সঙ্গীত পরিচালক হংসরাজ বহলের উপদেশে তার নাম পরিবর্তন করে বর্মা মালিক রাখেন।
ভারত বিভাজনের পর মালিক ভারতে চলে আসেন এবং তার বন্ধু সঙ্গীত পরিচালক হংসরাজ বহলের সহযোগিতায় পাঞ্জাবি চলচ্চিত্রে গান রচনা শুরু করেন। তিনি "চকোরী" (১৯৪৯) চলচ্চিত্রের জন্য প্রথম গীত লিখেন। এরপর তিনি "জগ্‌গু" (১৯৫২), "শ্রী নগদ নারায়ণ" (১৯৫৫), "মির্জা সাহিবাঁ" (১৯৫৭), "সিআইডি ৯০৯" (১৯৫৭) ও "তাকদীর" (১৯৫৮) চলচ্চিত্রের গান লিখেন।
১৯৬১ সালের পর তিনি প্রায় সাত বছর চলচ্চিত্র থেকে বাইরে ছিলেন। তিনি "দিল অউর মোহব্বত" (১৯৬৭) দিয়ে চলচ্চিত্রে ফিরে আসেন। এ পর্যায়ে তিনি হিন্দি চলচ্চিত্রে নিয়মিত হন। হিন্দি চলচ্চিত্রে তার প্রথম আলোচিত সাফল্য আসে "ইয়াদগার" (১৯৭০) চলচ্চিত্রের "এক তারা বোলে" গান দিয়ে। এরপর তিনি "পহচান" (১৯৭০)-এর জন্য অধিকতর পরিচিতি লাভ করেন এবং বলিউডের অন্যতম গীতিকারে পরিণত হন। এই চলচ্চিত্রের "সবসে বড়া নদান" গানের জন্য তিনি শ্রেষ্ঠ গীতিকার বিভাগে তার প্রথম ফিল্মফেয়ার পুরস্কার অর্জন করেন। একই বছর "সাবন ভাদোঁ" চলচ্চিত্রে তার লেখা ও মোহম্মদ রফির গাওয়া "কান মেঁ ঝুমকা চল মেঁ ঠুমকা" গানটি জনপ্রিয়তা লাভ করে।
১৯৭২ সালে "ভিক্টোরিয়া নং ২০৩" চলচ্চিত্রের "দো বেচারে" গানটি জনপ্রিয়তা লাভ করে। এই বছর "বে-ঈমান" (১৯৭২)-এর "জয় বলো বে-ঈমান কি" গানের জন্য তিনি তার দ্বিতীয় ফিল্মফেয়ার পুরস্কার অর্জন করেন। "রোটি কপড়া অউর মকান" (১৯৭৫) তার কর্মজীবনের সবচেয়ে সফল অ্যালবাম। এই চলচ্চিত্রের "বাকি কুছ বচা তো" গানটি "বিনাকা গীতমালা"-র ১৯৭৫ সালের র‍্যাংকিংয়ে শীর্ষ স্থান লাভ করে এবং এই দ্বিতীয় শীর্ষ গানটিও তার লেখা এই চলচ্চিত্রের "হায় হায় ইয়ে মজবুরি"। পরের বছর "নাগিন" চলচ্চিত্রের "তেরে সং প্যায়ার মেঁ" গানটি জনপ্রিয়তা লাভ করে। "আদমি সড়ক কা" (১৯৭৭) চলচ্চিত্রে তার লেখা "আজ মেরে ইয়ার কি শাদী হ্যায়" গানটি মুক্তির পরপরই হিট হয় এবং বিবাহের অনুষ্ঠানে ব্যাপকহারে বাজানো হয়।
১৯৮৫ সালে "সংযোগ" চলচ্চিত্রে মালিকের লেখা "যশোদা কা নন্দলালা" গানটি জনপ্রিয়তা লাভ করে। তার সর্বশেষ কাজ ছিল "ওয়ারিস" (১৯৮৮)।
মালিক ১৯৫৩ সালে কমলাকে বিয়ে করে। তাদের এক পুত্র ও দুই কন্যা ছিল। তার পুত্র রাজেশ মালিক একজন গীতিকার।
স্ত্রীর মৃত্যুর পর মালিক তার নিজ বাড়িতে একাকী বসবাস শুরু করেন। তিনি ২০০৯ সালের ১৫ই মার্চ ৮৪ বছর বয়সে মুম্বইয়ের জুহুতে তার নিজ বাড়িতে মৃত্যুবরণ করেন।
ক্যাটরা

ক্যাটরা হল টয়লাইনের একটি কাল্পনিক চরিত্র, এবং অ্যানিমেটেড টেলিভিশন ধারাবাহিক, "শে-রা: প্রিন্সেস অফ পাওয়ার" (১৯৮৫-৮৬), যা মাস্টার্স অফ দ্য ইউনিভার্স ফ্র্যাঞ্চাইজির অংশ। ২০১৮ সালে পুনরায় চালু, "শে-রা অ্যান্ড দ্য প্রিন্সেসেস অফ পাওয়ার", এ ক্যাটরা তার চূড়ান্ত মৌসুমে নায়কদের মিত্র হওয়ার আগে প্রথম চারটি সিজনে কেন্দ্রীয় বিরোধীদের একজন ছিলেন।
টিশ হাইম্যান

লাতিশা "টিশ" হাইম্যান, সাধারণত টিশ নামে পরিচিত, একজন আফ্রিকান-মার্কিন সঙ্গীতশিল্পী-গীতিকার ও র‌্যাপার।
হাইম্যানের জন্ম এবং বেড়ে ওঠা ব্রঙ্কসে, যেখানে তিনি অল্প বয়সেই ব্যাটল র‌্যাপিং শুরু করেছিলেন।
ক্যাথরিন ব্রুকস

ক্যাথরিন ব্রুকস (জন্ম ১৫ মার্চ, ১৯৭৬) একজন মার্কিন চলচ্চিত্র লেখক ও পরিচালক। তিনি ডিরেক্টরস গিল্ড অফ আমেরিকার একজন সদস্য, স্যামসাং ফ্রেশ-ফিল্ম ২০০৭ (মার্কিন যুক্তরাষ্ট্রের সবচেয়ে বড় কিশোর চলচ্চিত্র নির্মাণের কর্মসূচী) এর জুরি সদস্য এবং আর্টস অ্যান্ড এন্টারটেইনমেন্টের জন্য লেস পুরস্কারের প্রাপক। ২০১১ সালে, তিনি পাওয়ার আপ দ্বারা "শোবিজের আশ্চর্যজনক সমকামী নারীদের মধ্যে একজন" হিসাবে তার নাম অন্তর্ভুক্ত কার হয়েছিল। 
১৬ বছর বয়সে, ব্রুকস টেলিভিশন এবং চলচ্চিত্রে ক্যারিয়ার গড়ার জন্য লুইসিয়ানায় তাদের ছোট শহরের বাড়ি থেকে পালিয়ে যান। তিনি কিছুদিন হলিউড মোটেলের পার্কিং লটে তার গাড়িতে ঘুমিয়েছেন।
জেনিফার ওয়েব

জেনিফার নেকোল ওয়েব (জন্ম ১২ ডিসেম্বর, ১৯৭৯) ফ্লোরিডার একজন মার্কিন রাজনীতিবিদ। তিনি ২০১৮ থেকে ২০২০ পর্যন্ত উপকূলীয় দক্ষিণ-পশ্চিম পিনেলাস কাউন্টির একটি অংশের প্রতিনিধিত্ব করে ফ্লোরিডা হাউস অফ রিপ্রেজেন্টেটিভসে এক মেয়াদে দায়িত্ব পালন করেছেন।
ওয়েব ৬ নভেম্বর, ২০১৮-এর সাধারণ নির্বাচনে নির্বাচিত হন, রিপাবলিকান প্রার্থী রে ব্ল্যাকলিজের ৪৭ শতাংশের বেশি ভোটের বিপরীতে ৫৩ শতাংশ ভোট পেয়ে জয়ী হন। 
তিনিই প্রথম লেসবিয়ান যিনি আইনসভায় দায়িত্বপালন করেছেন।
ভারতীয় চিত্রকলা

ভারতীয় শিল্পকলায় ভারতীয় চিত্রকলার একটি দীর্ঘ ঐতিহ্য ও ইতিহাস রয়েছে। প্রাচীনতম ভারতীয় চিত্রগুলি ছিল প্রাগৈতিহাসিক সময়ের শিলা চিত্র, যেমন পেট্রোগ্লিফগুলি ভীমবেটকা প্রস্তরক্ষেত্রের মতো জায়গায় পাওয়া যায়। ভীমবেটকা প্রস্তরক্ষেত্রের মধ্যে পাওয়া প্রস্তর যুগের কিছু শিলা চিত্র আনুমানিক ১০,০০০ বছরের পুরনো। ভারতীয় উপমহাদেশের জলবায়ু পরিস্থিতির কারণে, খুব কম প্রাথমিক উদাহরণ আজ টিকে আছে।
ভারতের প্রাচীন হিন্দু ও বৌদ্ধ সাহিত্যে অনেকগুলি প্রাসাদ ও অন্যান্য অট্টালিকাগুলির উল্লেখ রয়েছে, যা চিত্রকলায় সজ্জিত (চিত্র), তবে অজন্তা গুহাসমূহের চিত্রগুলি টিকে থাকা কয়েকটিগুলির মধ্যে সবচেয়ে উল্লেখযোগ্য। পাণ্ডুলিপিতে ছোট আকারের চিত্রকলা সম্ভবত এই সময়কালেও প্রচলন ছিল, যদিও প্রাচীনতম টিকে থাকা ছোট আকারের যে চিত্রকলাগুলি উদ্ধার করা স্মভহব সম্ভব হয়েছে তা সকগুলিই মধ্যযুগের। মুঘল যুগে প্রাচীন ভারতীয় ঐতিহ্যের সঙ্গে পারসীক অনুচিত্রকলার সংমিশ্রণ হিসাবে একটি নতুন শৈলীর আবির্ভাব ঘটে, এবং এই শৈলীটি ১৭শ শতাব্দী থেকে সমস্ত ধর্মের ভারতীয় রাজসভায় ছড়িয়ে পড়ে, যার প্রতিটি স্থানীয় শৈলীতে বিকাশ লাভ করে। ব্রিটিশ রাজের অধীনে ব্রিটিশ গ্রাহকদের জন্য কোম্পানির চিত্রকলাগুলি তৈরি করা হয়েছিল, যা ১৯শ শতাব্দী থেকে পশ্চিমা ধারার পাশাপাশি শিল্প ঘরানাগুলিও চালু করেছিল। এটি আধুনিক ভারতীয় চিত্রকলার দিকে পরিচালিত করে, যা ক্রমশ তার ভারতীয় শিকড়ে ফিরে আসছে।
ভারতীয় চিত্রকলাগুলিকে বিস্তৃতভাবে ম্যুরাল, অনুচিত্রকলা ও কাপড়ে আঁকা ছবি হিসাবে শ্রেণীবদ্ধ করা যেতে পারে। ম্যুরাল হল অজন্তা গুহা ও কৈলাশনাথ মন্দিরের মতো শক্ত কাঠামোর দেয়ালে তৈরি বড় আকারের কাজ। কাগজ ও কাপড়ের মতো পচনশীল উপাদানে বই বা অ্যালবামের জন্য অনুচিত্রকলাগুলি খুব ছোট পরিসরে সম্পাদন করা হয়। ম্যুরালগুলির চিহ্ন, ফ্রেস্কো-সদৃশ কৌশলগুলি, অন্তত ২,০০০ বছর আগের, ভারতীয় শিলা-উৎকীর্ণ স্থাপত্যের সঙ্গে বেশ কয়েকটি স্থানে টিকে আছে, তবে অজন্তা গুহায় ১ম ৫ম শতাব্দীর অবশেষগুলি সবচেয়ে উল্লেখযোগ্য।
কাপড়ের উপর আঁকা ছবিগুলি—প্রায়শই লোকশিল্প হিসাবে—প্রায়শই আরও জনপ্রিয় প্রেক্ষাপটে তৈরি করা হত, উদাহরণস্বরূপ রাজস্থানের ভোপা ও চিত্রকঠির মতো মহাকাব্যের ভ্রাম্যমাণ আবৃত্তিকারদের দ্বারা ব্যবহৃত এবং তীর্থস্থানের স্মৃতিচিহ্ন হিসাবে ক্রয়কৃত। খুব কম টিকে থাকা চিত্রকলাগুলি প্রায় ২০০ বছরের অধিক প্রাচীন, কিন্তু এটা স্পষ্ট যে ঐতিহ্যগুলি অনেক বেশি পুরাতন। কিছু আঞ্চলিক ঐতিহ্য এখনও চিত্রকলাগুলি তৈরি করছে।
মুহাম্মদ আমান

মুহাম্মদ আমান ( উর্দু: محمد آمان; জন্ম: ১৫ আগস্ট, ২০০৬) হল একজন ভারতীয় ক্রিকেটার, যিনি ভারত জাতীয় অনূর্ধ্ব-১৯ ক্রিকেট দলের হয়ে খেলেন। ২০২৩ সালে বিনু মানকড় ট্রফিতে উত্তরপ্রদেশের হয়ে আমান ৩৬৩ রান করেন। এছাড়া তিনি অনূর্ধ্ব-১৯ চ্যালেঞ্জার সিরিজ়েও ২৯৪ রান করেন। ২০২৪ সালে অস্ট্রেলিয়া জাতীয় অনূর্ধ্ব- ১৯ ক্রিকেট দলের বিরুদ্ধে ভারতীয় স্কোয়াডে তার নামভুক্ত করা হয় এবং তাঁকে যুব ওডিআই সিরিজের অধিনায়ক ঘোষণা করা হয়। তিনি ম্যাচের উক্ত সিরিজে আমান ২ ইনিংসে ১২৯.০ গড়ে ১২৯ রান করে তৃতীয় সর্বোচ্চ রান সংগ্রাহক হন এবং ভারত অনুর্ধ্ব-১৯ ৩–০ ব্যবধানে সিরিজ জিতে নেয়। 
আমান উত্তরপ্রদেশের সাহারানপুরে জন্মগ্রহণ করেন। তার পিতা মেহতাব একজন ট্রাকচালক ছিলেন এবং মাতা একজন গৃহিণী। ২০২০ সালে মহামারি কোভিডে তার মাতা সায়েবা মারা যান। তারপর তার পিতা বেশ কিছু দিন অসুস্থ থেকে ২০২২ সালে মারা যান। তখন তার বয়স মাত্র ১৬ বছর ছিল। পিতা মাতা মারা যাবার পর তিন ভাইবোনসহ গোটা পরিবারের ভার তাঁর ওপর এসে পড়ে। 
তখন তিনি সাহারানপুরের তার ক্রিকেট কোচ রাজীব গয়ালের কাছে গিয়ে কাজের আবদার করেন। কিন্তু কোচ তার মাঝে প্রতিভা দেখার ফলে তাকে ক্রিকেট চালিয়ে যাওয়ার পরামর্শ দেন। রাজীবের কোচিংয়েই তখন থেকে আমন খেলতে থাকেন। উপার্জনের মাধ্যম হিসেবে কোচ তাকে অ্যাকাডেমির ছোটদের শেখানোর কাজ দেন এবং এর বিনিময়ে তাকে মাসে মাসে বেতন দিতেন, যা দিয়ে তার সংসারও চলত। 
ক্লাব এবং স্থানীয় ক্রিকেট খেলায় অংশ নেওয়ার পাশা পাশি আমান বিভিন্ন ট্রফিতে ট্রায়ালেও অংশ নিতেন। ২০২৩ বিনু মানকড় ট্রফিতে উত্তর প্রদেশের অনূর্ধ্ব-১৯ দলের হয়ে আট ইনিংসে চারটি হাফ সেঞ্চুরিসহ তিনি ৩৬৩ রান করেন এবং ২০২৩ অনূর্ধ্ব-১৯ চ্যালেঞ্জার সিরিজে তিনি ৯৮ গড়ে ২৯৪ রান করে দ্বিতীয় সর্বোচ্চ রান সংগ্রাহক ছিলেন। দক্ষিণ আফ্রিকায় অনুষ্ঠিত ২০২৪ অনুর্ধ্ব-১৯ বিশ্বকাপেও তিনি ভারতীয় রিজার্ভ স্কোয়াডের অন্তর্ভুক্ত ছিলেন। 
২০২৪ সালে অস্ট্রেলিয়া জাতীয় অনূর্ধ্ব- ১৯ ক্রিকেট দলের ভারত সফরকালে আমান ভারতীয় স্কোয়াডের অন্তর্ভুক্ত ছিলেন এবং তাঁকে যুব ওডিআই সিরিজের অধিনায়ক ঘোষণা করা হয়। সিরিজের প্রথম ম্যাচে তিনি কেপি কার্থিকিয়ার সাথে ১৫৩ রানের এক বিরাট অংশীদারিত্ব কায়েম করেন এবং নিজে ৫৮ (৮৯) রান করেন, যার ফলে ভারত ৭ উইকেটে জয়লাভ করে। দ্বিতীয় ম্যাচে ব্যাট করার সুযোগ না হলেও ৩য় ম্যাচে ৭১ (৭২) রান করেন। তার নেতৃত্বে ভারত উক্ত সিরিজ ৩–০ ব্যবধানে জেতে।
পাকুয়াখালী গণহত্যা

১৯৯৬ সালের ৯ সেপ্টেম্বর সন্তু লারমার নেতৃত্বাধীন শান্তিবাহিনী কর্তৃক রাঙ্গামাটি জেলার পাকুয়াখালীতে নিরীহ এবং নিরস্ত্র বাঙালি কাঠুরিয়াদের উপর পরিচালিত গণহত্যাই পাকুয়াখালী গণহত্যা নামে পরিচিত।
তখন পার্বত্যাঞ্চলের নিরীহ অসহায় পাহাড়ি-বাঙালিরা শান্তিবাহিনীকে নিয়মিত চাঁদা দিয়ে পাহাড় থেকে বাঁশ-কাঠসহ অন্যান্য বনজ সম্পদ সংগ্রহ করে জীবিকা নির্বাহ করছিল। রাঙ্গামাটি জেলার লংগদু উপজেলার সীমান্তবর্তী বাঘাইছড়ির পাকুয়াখালীতেও একই অবস্থা চলছিল। এখানে প্রতিদিন শত শত পাহাড়ি এবং বাঙালি কাঠুরিয়া শান্তিবাহিনীকে চাঁদা দিয়ে বাঁশ এবং গাছ কাটতে যেত পাহাড়ে।
চাঁদা আদায়সহ বিভিন্ন বিষয় নিয়ে আলাপ-আলোচনার জন্য মাঝে-মধ্যে পাহাড়ে শান্তিবাহিনীর সঙ্গে কাঠুরিয়াদের বৈঠক হতো। এক পর্যায়ে ৯ সেপ্টেম্বর ’৯৬ একটি বৈঠক ডাকা হয়। এই বৈঠকে অংশগ্রহণের জন্য কাঠ ব্যবসায়ীদেরও নেয়ার জন্য শান্তিবাহিনীর পক্ষ থেকে উদ্যোগ নেয়া হয়। শান্তিবাহিনীর কালেক্টর লংগদু থানার মাইনীমুখ বাজারে এসে ব্যবসায়ীদের চিঠির মাধ্যমে বৈঠকে অংশগ্রহণ করার আমন্ত্রণ জানায়। কোনো বৈঠকে ব্যবসায়ীদের এভাবে গুরুত্ব দিয়ে ডাকা হয়নি। ফলে ৯ সেপ্টেম্বরের বৈঠকে ব্যবসায়ীদের প্রতি অতিরিক্ত গুরুত্ব দেয়ায় ব্যবসায়ীরা বিষয়টি এড়িয়ে যায়। কিন্তু কাঠুরিয়ারা প্রতিদিনের মতো সেইদিন সকাল বেলা স্বাভাবিকভাবেই পাহাড়ে প্রবেশ করতে শুরু করে। তখন শান্তিবাহিনীর পক্ষ থেকে তাদেরকে জানানো হয়, বড়বাবু আজ সবার সঙ্গে মিটিং করবেন। তাই আগে মিটিংয়ে যেতে হবে। এর পর যে যার কাজে যাবে। একথা বলেই এক সাথে চার-পাঁচজন বাঙালি কাঠুরিয়াকে কিছুদূর নিয়ে গিয়ে হাত-পা বেঁধে নির্মমভাবে হত্যা করে।
১৯৯৬ সালের ৭ সেপ্টেম্বর তৎকালীন বিচ্ছিন্নতাবাদী সন্ত্রাসী গ্রুপ শান্তিবাহিনী লংগদুর ৩৬ জন বাঙালি কাঠুরিয়াকে কাজের কথা বলে পাকুয়াখালী এলাকার গহীন অরণ্যে ডেকে নিয়ে যায়।
সেখানে তাদের হাত-পা ও চোখ বেঁধে নির্যাতন চালিয়ে ৯ সেপ্টেম্বর ৩৫ জনকে নির্মমভাবে হত্যা করা হয়। সেদিনকার বাঁধা অবস্থা থেকে পালিয়ে আসা এক মাত্র ব্যক্তি মোহাম্মদ ইউনুছ মিয়া।
এই ইউনুছ মিয়ার দেখানো পথ ধরেই পরে ১১ সেপ্টম্বর পুলিশ ও সেনাবাহিনীর সহায়তায় খুঁজে বের করা হয় ২৮ জনের ক্ষত-বিক্ষত, বিকৃত লাশ। কারো হাত নেই, কারো চোখ উপড়ে ফেলা হয়েছে, কারো কেটে নেয়া হয়েছে কান কিংবা পুরুষাঙ্গ। কাউকে লাঠি দিয়ে পিটিয়ে থেতলে দেয়া হয়েছে মাথা। আবার কাউকে জবাই করা হয়েছে অমানবিকভাবে। ৩৫ জনের মধ্যে ২৮ জন কাঠুরিয়ার লাশ পাওয়া গেলেও বাকি সাতজনের লাশ পাওয়া যায়নি।
নিহতদের তালিকা:
ভিক্টোরীয় স্থাপত্য

ভিক্টোরীয় স্থাপত্য হলো ১৯শ শতকের মধ্যভাগ থেকে শেষের দিকে স্থাপত্যশৈলীর পুনর্জাগরণের একটি ধারাবাহিকতা। ভিক্টোরীয় শব্দটি রাণী ভিক্টোরিয়ার শাসনকাল (১৮৩৭–১৯০১) নির্দেশ করে, যা ভিক্টোরীয় যুগ নামে পরিচিত। এই সময়ের মধ্যে নির্মাণে ব্যবহৃত শৈলীগুলোকে ভিক্টোরীয় বলা হয়। তবে, সাধারণত যেসব উপাদানকে "ভিক্টোরীয়" স্থাপত্য বলা হয়, সেগুলো ভিক্টোরিয়ার শাসনকালের শেষের দিকে, প্রায় ১৮৫০ সাল থেকে জনপ্রিয় হতে শুরু করে। এসব শৈলী প্রায়ই ঐতিহাসিক শৈলীর ব্যাখ্যা এবং বৈচিত্র্যময় পুনর্জাগরণের সমন্বয়ে গঠিত (দেখুন: ঐতিহাসিকতাবাদ)। এই নামকরণ প্রথা ব্রিটিশ এবং ফরাসি ঐতিহ্যের প্রতিফলন, যেখানে স্থাপত্যশৈলীকে শাসনরত সম্রাট বা সম্রাজ্ঞী নামে নামকরণ করা হয়। এই নামকরণ এবং শ্রেণীবিভাগের মাধ্যমে, এটি জর্জিয়ান স্থাপত্যের পর এবং রিজেন্সি স্থাপত্যের পরে এসেছে এবং পরে এডওয়ার্ডিয়ান স্থাপত্য দ্বারা প্রতিস্থাপিত হয়।
যদিও রাণী ভিক্টোরিয়া যুক্তরাষ্ট্রের উপর শাসন করেননি, তবুও এই শব্দটি প্রায়শই একই সময়ের আমেরিকান স্থাপত্য শৈলী ও ভবনের ক্ষেত্রে ব্যবহার করা হয়, পাশাপাশি ব্রিটিশ সাম্রাজ্যের স্থাপনাগুলির জন্যও প্রয়োগ করা হয়।
১৯শ শতকের শুরুতে, রোমান্টিক মধ্যযুগীয় গথিক পুনর্জাগরণ শৈলী প্যালেডিয়ানিজমের প্রতিসাম্য
প্রতিক্রিয়া হিসেবে বিকশিত হয় এবং ফন্টহিল আব্বির মতো ভবনগুলো নির্মিত হয়।
১৯শ শতকের মাঝামাঝি, নতুন প্রযুক্তির ফলে নির্মাণে ধাতব উপাদান ব্যবহারের সুযোগ তৈরি হয়। ভবনগুলো কাস্ট আয়রন এবং ওয়্রট আয়রনের ফ্রেম দিয়ে নির্মিত হয়। তবে, টেনশনে দুর্বল হওয়ার কারণে এসব উপাদানকে অধিক শক্তিশালী ইস্পাত দ্বারা প্রতিস্থাপন করা হয়। আয়রন ফ্রেম নির্মাণের একজন প্রবর্তক ছিলেন জোসেফ প্যাকটন, যিনি ক্রিস্টাল প্যালেসের স্থপতি। প্যাকটন ইংরেজি রেনেসাঁ শৈলীতে মেন্টমোর টাওয়ারসহ আরও কিছু বাড়ি নির্মাণ অব্যাহত রেখেছিলেন। এই সমৃদ্ধির যুগে নতুন নির্মাণ পদ্ধতি উদ্ভাবিত হয়, কিন্তু অদ্ভুতভাবে, অগাস্টাস পুগিনের মতো স্থপতিদের দ্বারা বিকাশিত শৈলীগুলো সাধারণত অতীতের দিকে ফিরে তাকানোর প্রতি মনোযোগী ছিল।
স্কটল্যান্ডে, গ্লাসগোতে কাজ করা স্থপতি আলেকজান্ডার থমসন বাণিজ্যিক ভবনের জন্য কাস্ট আয়রন এবং স্টিলের ব্যবহারের ক্ষেত্রে পথিকৃৎ ছিলেন, যিনি নেক্লাসিকাল শৈলীর সঙ্গে মিশরীয় এবং পূর্বীয় থিম মিশিয়ে বহু মৌলিক কাঠামো তৈরি করেন। এই সময়ের অন্যান্য উল্লেখযোগ্য স্কটিশ স্থপতিরা হলেন আর্চিবাল্ড সিম্পসন এবং আলেকজান্ডার মার্শাল মেকেঞ্জি, যাদের বিভিন্ন শৈলীর কাজ অ্যাবারদীনের স্থাপত্যে স্পষ্ট দেখা যায়।
যদিও স্কটিশ স্থপতিরা এই শৈলীর প্রবর্তক ছিলেন, এটি দ্রুত যুক্তরাজ্যের অন্যান্য স্থানে ছড়িয়ে পড়ে এবং পরবর্তী চল্লিশ বছর ধরে জনপ্রিয় থাকে। অতীতকে সংরক্ষণ ও পুনর্নির্মাণে এর স্থাপত্যমূল্য গুরুত্বপূর্ণ। এর প্রভাব ছিল বৈচিত্র্যময়, কিন্তু স্কটিশ স্থপতিরা স্থাপত্য, উদ্দেশ্য এবং দৈনন্দিন জীবনের মধ্যে অর্থপূর্ণ সংযোগ ঘটানোর অনন্য উপায়ে অনুপ্রাণিত হয়েছিলেন।
কিছু শৈলী, যদিও বিশেষভাবে ভিক্টোরীয় নয়, কিন্তু ১৯ শতকের সঙ্গে দৃঢ়ভাবে সম্পর্কিত কারণ এই সময়ে নির্মিত উদাহরণের সংখ্যা অনেক বেশি:
মারওয়া হাসান

মারওয়া হাসান (আরবি: مروة حسن) একজন মিশরীয় দৌড়বিদ। ২০২২ সালের তিনি তালায়া এল গাইশ এসসি-এর স্পনসরশিপে একজন পেশাদার দৌড়বিদ হিসেবে প্রথম স্থান অর্জন করেন।
শৈশবে, মারওয়ার সৎ মা তাকে স্কুলে যেতে দেননি এবং তাকে রাস্তায় টিস্যু বিক্রি করতে বাধ্য করেছিলেন। তিনি নিরক্ষর ছিলেন এবং তার কোনো মোবাইল ফোন বা অতিরিক্ত পোশাক ছিল না। ২০১৮ সালের ফেব্রুয়ারিতে, যখন তার বয়স ১৩, তিনি রাস্তায় একটি ভিড় দেখেন এবং জানতে পারেন এটি আসওয়ান হার্ট সেন্টার এর জন্য একটি সড়ক দৌড় প্রতিযোগিতা। এই দৌড়ে প্রাপ্তবয়স্কদের জন্য ম্যারাথন, হাফ ম্যারাথন এবং ১০ কিলোমিটার দৌড় এবং শিশুদের জন্য একটি আলাদা ১ কিলোমিটার দৌড় ছিল। দৌড়ানোর জন্য কোনো পোশাক বা জুতা না থাকা সত্ত্বেও, তিনি শিশুদের ১ কিমি দৌড়ে অংশ নেওয়ার জন্য আবেদন করেছিলেন। দৌড়ের আয়োজকরা তাকে প্রবেশ ফি ছাড়াই অংশগ্রহণ করতে দেন, খালি পায়ে এবং একটি লম্বা পোশাক পরিহিত অবস্থায়, এবং তিনি অপ্রত্যাশিতভাবে দৌড়ে জয়লাভ করেন। তিনি একটি পদক, একটি বোতল রান্নার তেল এবং নীল নদে একদিনের বিনামূল্যে ভ্রমণের পুরস্কার পান।
তিনি ব্রিটিশ রাষ্ট্রদূত জন ক্যাসন এবং মিশরীয় অলিম্পিক কমিটির কাছ থেকে প্রশংসা অর্জন করেন। তাকে মিশরীয় অ্যাথলেটিক ফেডারেশন এবং তালায়া এল গাইশ এসসি তে সদস্যপদ দেওয়া হয়। তবে কিছু সময়ের জন্য তাকে আবার রাস্তায় টিস্যু বিক্রি করতে ফিরে যেতে হয়, কারণ তার বাবা গিগ কর্মী হিসেবে সামান্য আয় করেন, তার অ্যাথলেটিক প্রশিক্ষণ কোভিড-১৯ মহামারির সময় বন্ধ ছিল, এবং তাদের ঘরটি ২০২১ সালের বন্যায় ধ্বংস হয়ে যায়। তবে তিনি তার পরিবারের মধ্যে একমাত্র স্কুলে যাওয়ার সুযোগ পান। ২০২২ সালের শুরুর দিকে, তিনি তালায়া এল গাইশ এসসি-এর স্পনসরশিপে একজন পেশাদার দৌড়বিদ হিসেবে তার প্রথম প্রতিযোগিতায় অংশ নেন এবং আবার প্রথম স্থান অধিকার করেন। ২০২৩ সালে, তিনি তার স্কুলের কাজ সম্পন্ন করছিলেন এবং পশু চিকিৎসক হওয়ার লক্ষ্য স্থির করেছিলেন।
প্রীতি সাগর

প্রীতি সাগর একজন সাবেক হিন্দি চলচ্চিত্রের নেপথ্য সঙ্গীতশিল্পী ও গীতিকার। তার গাওয়া প্রথম উল্লেখযোগ্য গান হল "জুলি" (১৯৭৫)-এর "মাই হার্ট ইজ বিটিং", যার জন্য তিনি একটি বিশেষ ফিল্মফেয়ার পুরস্কার লাভ করেন। তিনি ১৯৭৮ সালের "মন্থন" চলচ্চিত্রের "মেরো গম কথা পারে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন এবং শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।
প্রীতির পিতা মোতি সাগর একজন অভিনেতা ছিলেন। মোতি অভিনেতা মোতিলাল ও সঙ্গীতশিল্পী মুকেশের আত্মীয়। প্রীতির দুই বোন রয়েছে, তন্মধ্যে নীতি সাগর "মেরো গম কথা পারে" গানের গীত লিখেন এবং নমিতা সাগর তার পিতার প্রযোজিত "ফুলওয়ারি বাচ্চোঁ কি" (১৯৯২-১৯৯৯) অনুষ্ঠানের উপস্থাপক ছিলেন।
"জুলি" (১৯৭৫)-এর "মাই হার্ট ইজ বিটিং", যার জন্য তিনি ২৩তম ফিল্মফেয়ার পুরস্কারে বিশেষ পুরস্কার লাভ করেন। তিনি ১৯৭৮ সালের "মন্থন" চলচ্চিত্রের "মেরো গম কথা পারে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন এবং শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।
তিনি প্রযোজনা কোম্পানি অ্যাঞ্জেলা ফিল্মসের স্বত্তাধিকারী। প্রতিষ্ঠানটি বিজ্ঞাপন, স্বল্পদৈর্ঘ্য চলচ্চিত্র ও পূর্ণদৈর্ঘ্য চলচ্চিত্রের ডাবিং করে থাকে। ১৯৯০-এর দশকে অ্যাঞ্জেলা ফিল্মস জনপ্রিয় শিশুতোষ টিভি অনুষ্ঠান "ফুলওয়ারি বাচ্চোঁ কি" প্রযোজনা করে। তিনি ২০০৫ সালে প্রদত্ত ৫২তম জাতীয় চলচ্চিত্র পুরস্কারে জুরি সদস্য ছিলেন।
২০১০ সালে তিনি আধার আইডি প্রকল্পের দাপ্তরিক থিম গান "ইয়ে হ্যায় মেরি পহচান"-এ কণ্ঠ দেন। ২০২০ সালে তিনি শিশুদের জন্য প্রীতি সাগর কিডস নামে একটি ইউটিউব চ্যানেল খুলেন।
লাশা দভালি

লাশা দভালি (; জন্ম: ১৪ মে ১৯৯৫) হলেন একজন জর্জীয় পেশাদার ফুটবল খেলোয়াড়। তিনি বর্তমানে সাইপ্রাসীয় ক্লাব আপোয়েল এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১১ সালে, দভালি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৫ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৩১ ম্যাচে ১টি গোল করেছেন।
লাশা দভালি ১৯৯৫ সালের ১৪ই মে তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দভালি জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১১ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করেছেন।
২০১৫ সালের ২৯শে মার্চ তারিখে, ১৯ বছর, ১০ মাস ও ১৫ দিন বয়সে, বাম পায়ে ফুটবল খেলায় পারদর্শী দভালি জার্মানির বিরুদ্ধে অনুষ্ঠিত উয়েফা ইউরো ২০১৬ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। উক্ত ম্যাচের ৪র্থ মিনিটে রক্ষণভাগের খেলোয়াড় আলেকসান্দ্রে আমিসুলাশভিলির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২১ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি জার্মানি ২–০ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে দভালি সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ৭ মাস ও ১৫ দিন পর, জর্জিয়ার জার্সি গায়ে প্রথম গোলটি করেছেন; ২০১৭ সালের ১৩ই নভেম্বর তারিখে, বেলারুশের বিরুদ্ধে ম্যাচের ৫০তম মিনিটে গিওর্গি আবুরজানিয়ার অ্যাসিস্ট হতে জর্জিয়ার হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
লিসা এম ডায়মন্ড

লিসা এম ডায়মন্ড একজন মার্কিন মনোবিজ্ঞানী ও নারীবাদী। তিনি উটাহ বিশ্ববিদ্যালের ডেভেলপমেন্টাল সাইকোলজি, হেলথ সাইকোলজি এবং জেন্ডার স্টাডিজের একজন অধ্যাপক। তার গবেষণা যৌন অভিমুখিতা বিকাশ, যৌন পরিচয় এবং মানব বন্ধনের উপর দৃষ্টি নিবদ্ধ করে। 
তিনি তার ২০০৮ সালের বই, "সেক্সুয়াল ফ্লুইডিটি: আন্ডারস্ট্যান্ডিং উইমেন'স লাভ অ্যান্ড ডিজায়ারের" জন্য সবচেয়ে বেশি পরিচিত। এই বইটিতে, তিনি ১০ বছর ধরে ১০০ জন অ-বিষমকামী নারীর উপর তার গবেষণার উপর ভিত্তি করে, নারীর যৌনতার তরলতা নিয়ে আলোচনা করেছেন। 
বেটি ফ্রিডান তার হাই স্কুলে বক্তৃতা দেওয়ার পর ডায়মন্ড নারীবাদে আগ্রহী হয়ে ওঠেরন তিনি শিকাগো বিশ্ববিদ্যালয়ে নারীবাদী তত্ত্ব অধ্যয়ন করেন এবং শিকাগো ন্যাশনাল অর্গানাইজেশন ফর উইমেনের বোর্ডে যোগদান করেন। এই সময়ে, তিনি সমকামী হিসাবে নিজেকে স্বীকার করেন এবং সক্রিয়তার পরিবর্তে সমকামিতা নিয়ে গবেষণা করার সিদ্ধান্ত নেন। 
১৯৯৩ সালে, তিনি শিকাগো বিশ্ববিদ্যালয় থেকে মনোবিজ্ঞানে বিএ ডিগ্রি লাভ করেন। এরপর তিনি কর্নেল বিশ্ববিদ্যালয়ে রিচ স্যাভিন-উইলিয়ামসের সাথে স্নাতক শুরু করেন, যেখানে তিনি ১৯৯৬ সালে এমএ এবং ১৯৯৯ সালে পিএইচডি করেন, উভয়ই মানব উন্নয়নমূলক মনোবিজ্ঞানে।
মো. হাসান আমিন

মো. হাসান আমিন বাংলাদেশ সুপ্রিম কোর্টের হাইকোর্ট বিভাগের সাবেক বিচারপতি।
আমিন ১৯৪১ সালের ৩ জুলাই ব্রিটিশ রাজের পূর্ববঙ্গের চাঁপাইনবাবগঞ্জ জেলায় জন্মগ্রহণ করেন।
আমিন ১৯৯৬ সালের ১ জুন হাইকোর্ট বিভাগের অতিরিক্ত বিচারপতি নিযুক্ত হয়। তিনি ১৯৯৮ সালের ৩১ জুন হাইকোর্ট বিভাগের স্থায়ী বিচারপতি নিযুক্ত হয়। তিনি হাইকোর্ট বিভাগে "অর্থ মন্ত্রণালয়ের সচিব বনাম মাসদার হোসেনের" উপর প্রিডেড ছিলেন যেখানে তিনি ঘোষণা করেছিলেন যে বিচারকরা সরকারের কর্মচারী নন তারা সার্বভৌম বিচারিক ক্ষমতা প্রয়োগের জন্য দায়ী।
বিচারপতি মোঃ জয়নুল আবেদীন আমিন, বিচারপতি সৈয়দ আমিরুল ইসলাম এবং বিচারপতি এ কে বদরুল হককে বাদ দিয়ে পদোন্নতি পান, যা আইনজীবীরা ২০০৬ সালের আগস্টে প্রতিবাদ করেছিলেন।
২০০৭ সালের আগস্টে আমিন প্রধান বিচারপতির নেতৃত্বে একটি আপিল বিভাগের পূর্ণাঙ্গ বেঞ্চে র‌্যাংগস ভবন ধ্বংসের বিরুদ্ধে আপিল পাঠান মোঃ রুহুল আমিন। বাংলাদেশের তত্ত্বাবধায়ক সরকার বিজয় সরণি-তেজগাঁও লিংক রোড নির্মাণের জন্য ২২ তলা র‌্যাংগস ভবন ভেঙে ফেলতে চেয়েছিল।
জাতীয় গুরুত্বের স্মৃতিস্তম্ভ (ভারত)

এই নিবন্ধে ভারতের জাতীয় গুরুত্বের স্মৃতিস্তম্ভের তালিকা রয়েছে।
একটি প্রত্নতাত্ত্বিক স্হান এবং অবশেষ আইন, ১৯৫৮ অনুসারে একটি "প্রাচীন স্মৃতিস্তম্ভ" এর সংজ্ঞা হল:একটি "জাতীয় গুরুত্বের স্মৃতিস্তম্ভ" ভারতীয় পুরাতত্ত্ব সর্বেক্ষণ দ্বারা মনোনীত এবং নিম্নলিখিতগুলি অন্তর্ভুক্ত করে:
জাতীয় গুরুত্বপূর্ণ স্মৃতিস্তম্ভগুলি আর্কিওলজিক্যাল সার্ভে অফ ইন্ডিয়া (ASI) দ্বারা মনোনীত করা হয়েছে। ভারত সরকার এই স্মৃতিস্তম্ভগুলির রক্ষণাবেক্ষণ, সুরক্ষা এবং প্রচারের দায়িত্বে রয়েছে।
২০২৪ বাংলাদেশ চ্যালেঞ্জ কাপ

২০২৪ বাংলাদেশ চ্যালেঞ্জ কাপ (বৈষম্য বিরোধী ছাত্র আন্দোলনে নিহত শহীদদের প্রতি উৎসর্গের জন্য বাংলাদেশ ২.০ চ্যালেঞ্জ কাপ নামে পরিচিত) বাংলাদেশ চ্যালেঞ্জ কাপের উদ্বোধনী সংস্করণ হবে এটি একটি বার্ষিক ফুটবল ম্যাচ যা পূর্ববর্তী মৌসুমের লিগ এবং ফেডারেশন কাপ বিজয়ীদের দ্বারা প্রতিদ্বন্দ্বিতা করেছিলেন। বসুন্ধরা কিংস লিগ ও কাপ দুটোই জিতেছেন তাই ফেডারেশন কাপ রানার্স-আপ মোহামেডান এসসি প্রতিপক্ষের অবস্থান দিয়েছেন। ২০২৪ সালের ২২ নভেম্বর কাপের ম্যাচটি অনুষ্ঠিত হয়েছিল।
২২ নভেম্বর ২০২৪ তারিখে, মোহামেডানকে ৩–১ গোলের ব্যবধানে পরাজিত করে বসুন্ধরা কিংস এবারের বাংলাদেশ চ্যালেঞ্জ কাপের আসরের শিরোপা বিজয়ী।
কাপের ম্যাচটি এই ভেন্যুতে অনুষ্ঠিত হয়েছিল।
নিম্নলিখিত দুটি দল টুর্নামেন্টের জন্য যোগ্যতা অর্জন করেছেন।
সুরজিৎ সেন

সুরজিৎ সেন (১৯২৭ - ৬ মে, ২০১৬) ছিলেন ভারতের একজন কিংবদন্তী সংবাদ পাঠক, ক্রীড়া ধারাভাষ‍্যকার এবং বেতার সাংবাদিকতার অন‍্যতম বিশিষ্ট ব‍্যক্তিত্ব। স্বাধীনতার পর এবং টেলিভিশন আবির্ভাবের কয়েক দশক আগে অল ইন্ডিয়া রেডিওর তথা আকাশবাণীর ইংরাজী ভাষার প্রধান কণ্ঠস্বর ছিলেন তিনি। জাদু কণ্ঠে সংবাদ পাঠের শৈলীতে এবং প্রতিকূল পরিস্থিতে সাহসী অবস্থানে সরাসরি সংবাদ সংগ্রহে ও ক্রীড়া ধারাভাষ‍্যে সেলিব্রিটির মর্যাদা ও আন্তর্জাতিক খ‍্যাতি অর্জন করেন। 
সুরজিতের জন্ম ও বেড়ে ওঠা ব্রিটিশ ভারতের তৎকালীন বিহার অধুনা ঝাড়খণ্ড রাজ্যের রাঁচি শহরে। চার বৎসর বয়সে মাতৃহারা সুরজিৎ। পিতার কাছেই প্রতিপালিত হন বিশপ স্কুলের পর উচ্চ শিক্ষা লাভ করেন রাঁচির সেন্ট জেভিয়ারস্ কলেজ হতে। পিতা ক্যাথলিক মন্ডলীভুক্ত খ্রিষ্টধর্মে ধর্মান্তরিত হলেও নাম অপরিবর্তিত রাখেন। সংবাদ পাঠিকা লতিকা রত্নম ছিলেন তার ভগিনী। সুরজিৎ প্রথমদিকে সশস্ত্র বাহিনীতে যোগ দিয়েছিলেন। কিন্তু তার মন্দ্রিত কণ্ঠের শব্দের উৎরোলে আবিষ্ট কর্মকর্তাদের পরামর্শে সেনাবাহিনী ছেড়ে বিবিসির প্রস্তাব প্রত্যাখ্যান করে ভারতের স্বাধীনতা অর্জনের পরদিনই (১৯৪৭ খ্রিস্টাব্দের ১৬ আগস্ট) এআইআর-এ যোগ দেন। তার ব্যারিটোন কণ্ঠস্বরের জন্য সংবাদ পাঠক হিসাবে নিযুক্ত করা হয়। 
তার ঈশ্বর প্রদত্ত জাদুকণ্ঠ তদুপরি ইংরাজি উচ্চারণের বাচনভঙ্গি, সংবাদ পাঠের শৈলী এবং সম্প্রচারের জন্য স্বতঃস্ফূর্ত শব্দ চয়ন আশ্চর্যজনক ভাবে শ্রোতাদের মুগ্ধ করত। সংবাদ সম্প্রচারের জন্য নির্দিষ্ট সময়ের আগে থেকেই "দিস ইজ অল ইন্ডিয়া রেডিও, নিউজ রেড বাই সুরজিৎ সেন…" সম্ভাষণ শোনার জন্য সমগ্র জাতিই যেন অপেক্ষায় থাকত। মনেপ্রাণে অমায়িক বাঙালি সুরজিৎ পেশায় দায়িত্ববোধের পাশাপাশি সময়ানুবর্তিতার জন্যও পরিচিত ছিলেন।
অল ইন্ডিয়া রেডিওতে বর্ণাঢ্য কর্মজীবনের সময়, সুরজিৎ সেন ভারতের প্রথম প্রধানমন্ত্রী জওহরলাল নেহেরু এবং নেহরুর উত্তরসূরি ইন্দিরা গান্ধী সহ অনেক বিশিষ্টজনের সাক্ষাৎকার নেওয়ার গৌরব অর্জন করেছিলেন। তিনিই অল ইন্ডিয়া রেডিওর প্রথম স্থায়ী প্রধান সংবাদ পাঠক ছিলেন। লাইভ রিপোর্টিংয়ের জন্য বিশ্বের বিভিন্ন প্রান্তে ভ্রমণ করেন এবং জীবনের বিভিন্ন ক্ষেত্রের আলোকিত ব্যাক্তিত্বদের উপস্থাপন করেন। পেশায় সাহসিকতা, দায়িত্ববোধ ও সময়ানুবর্তিতায় তিনি সেলিব্রিটি মর্যাদা ও আন্তর্জাতিক খ্যাতি অর্জন করেন। ১৯৮১ খ্রিস্টাব্দে অবসরের পর দূরদর্শনেও কাজ করেছেন।
পাকিস্তানী বাহিনীর আত্মসমর্পণ দলিলে তথা স্বাধীনতা ঘোষণাপত্রে সাক্ষরের ঐতিহাসিক চিত্রটি এবং একটি পাকিস্তানী পিস্তল সুরজিৎ সেন নিজের কাছেই রেখেছিলেন। 
২০০৫ খ্রিস্টাব্দের ২৫ সেপ্টেম্বর সুরজিৎ সেনের কাছে থাকা ঐতিহাসিক ছবি নতুন দিল্লির সাউথ ব্লকে সেনাপ্রধান জেনারেল জে জে সিং এর কাছে হস্তান্তর করেন। তাম্রপত্রের উপর সেই ঐতিহাসিক ছবিটির এক নমুনা দিল্লির জাতীয় জাদুঘরে সংরক্ষিত হয়েছে।
সুরজিৎ সেনের মৃত্যুর পর আকাশবাণী ২০২০ খ্রিস্টাব্দের ২৭ ফেব্রুয়ারি ২৭ মিনিটের ইংরাজী প্রতিবেদন " দ্য ম্যান ইন দ্য পিকচার: এ ফিচার অন সুরজিৎ সেন, লিজেন্ডারী ব্রডকাস্টার অফ অল ইন্ডিয়া রেডিও" সম্প্রচারিত হয়।
স্বল্প রোগভোগের পর বার্ধক্যজনিত কারণে ভারতের আইকনিক নিউজরিডার সুরজিৎ সেন ২০১৬ খ্রিস্টাব্দের ৬ মে শুক্রবার ৮৯ বৎসর বয়সে নতুন দিল্লিতে প্রয়াত হন। তখন তার শয্যাপাশে ছিলেন তরুণ এক দম্পতি সুবল ও জীবন্তী। ৯ মে তার শেষকৃত্য সম্পন্ন হয়।।
হাওড়া ইউনিয়ন

হাওড়া ইউনিয়ন হল কলকাতা শহরে অবস্থিত একটি ভারতীয় মাল্টিস্পোর্টস ক্লাব, যার ফুটবল দল কলকাতা ফুটবল লিগে প্রতিদ্বন্দ্বিতা করে। ক্লাবটি এর আগে সিএফএলের সুপার বিভাগে প্রতিদ্বন্দ্বিতা করেছিল। তাদের ক্রিকেট দল সিএবি টুর্নামেন্টে খেলে।
হাওড়া ইউনিয়ন ক্লাব ১৯২২ সালে আমতা, হাওড়া থেকে পঞ্চানন চৌংদা দ্বারা গঠিত হয়েছিল। প্রাথমিকভাবে তারা হাওড়া ময়দানে ফুটবল খেলে এবং শেষ পর্যন্ত ভারতীয় ফুটবল অ্যাসোসিয়েশন থেকে অধিভুক্তি লাভ করে এবং কলকাতা ফুটবল লিগে যোগ দেয়। তারা ১৯২৯ সালে প্রথম বিভাগে উন্নীত হয়েছিল এবং ১৯৩২ সালে ট্রেডস কাপ জিতেছিল। ১৯৩২ সালের আইএফএ শিল্ডে, তারা ১৯৩৩ সালের বিজয়ী ডিউক অফ কর্নওয়ালের লাইট ইনফ্যান্ট্রিকে পরাজিত করে সেমি-ফাইনাল পর্যন্ত গিয়েছিল।
তারা ১৯৬২ সালে কলকাতা ময়দানে তাদের বর্তমান মাঠে স্থানান্তরিত হয় যা তারা মহামেডান স্পোর্টিংয়ের সাথে ভাগ করে নেয়। টাটা স্টিলের প্রাক্তন চেয়ারম্যান ও ম্যানেজিং ডিরেক্টর এবং টাটা গ্রুপের একজন বিশিষ্ট সদস্য রুশি মোদি ক্লাবের দীর্ঘদিনের সভাপতি ছিলেন।
উল্লেখযোগ্য খেলোয়াড় যারা ক্লাবে খেলেছেন বা তাদের ক্যারিয়ার শুরু করেছেন তাদের মধ্যে রয়েছেন শৈলেন মান্না, অরুণ ঘোষ, সমর ব্যানার্জি, অশোক চ্যাটার্জি, মোহাম্মদ আবদুস সাত্তার, পুঙ্গম কানন, এবং জহর দাস।
হাওড়া ইউনিয়ন তার ক্রীড়া ইভেন্টের জন্য মহামেডান স্পোর্টিং-হাওড়া ইউনিয়ন গ্রাউন্ড ব্যবহার করে।
হাওড়া ইউনিয়নের পুরুষদের ক্রিকেট বিভাগ রয়েছে, যেটি ক্রিকেট অ্যাসোসিয়েশন অফ বেঙ্গল এর সাথে অনুমোদিত, এবং সিএবি দ্বিতীয় বিভাগ লিগে প্রতিযোগিতা করে।
ক্লাবের পুরুষদের হকি দল বেঙ্গল হকি অ্যাসোসিয়েশনের ('হকি বেঙ্গল' নামে পরিচিত) অনুমোদিত এবং কলকাতা হকি লিগে প্রতিযোগিতা করে।
হাওড়া ইউনিয়ন পুরুষদের ভলিবল দল পরিচালনা করে যারা কলকাতায় এলিয়ট শিল্ড রাজ্য ভলিবল চ্যাম্পিয়নশিপে অংশগ্রহণ করে।
গ্রন্থপঞ্জি
অন্যান্য
মহামেডান স্পোর্টিং মাঠ

মহামেডান স্পোর্টিং গ্রাউন্ড (মহামেডান স্পোর্টিং-হাওড়া ইউনিয়ন গ্রাউন্ড নামেও পরিচিত) হল কলকাতা, পশ্চিমবঙ্গের একটি বহু-ব্যবহারের স্টেডিয়াম। এটি বেশিরভাগ ফুটবল ম্যাচের জন্য ব্যবহৃত হয় এবং এটি মূলত মহামেডানের হোম স্টেডিয়াম। মাটিতে একটি প্রাকৃতিক ঘাসের টার্ফ রয়েছে। রেডিও এবং টিভির জন্য ধারাভাষ্য বাক্স, প্রেস বক্স এবং শীতাতপ নিয়ন্ত্রিত চেঞ্জিং কক্ষের মতো সুবিধা থাকা স্টেডিয়ামে ১৫,০০০ জন লোক অধিষ্ঠিত হয়। এটি হাওড়া ইউনিয়নের হোম গ্রাউন্ডও, যা এটি মহামেডানের সাথে ভাগ করে নেয়।
স্টেডিয়ামের তিন পাশে গ্যালারি এবং চতুর্থ দিকে একটি রেম্পার্ট রয়েছে। উত্তর দিকের গ্যালারিটি সদস্যদের গ্যালারি। পূর্ব দিক এবং দক্ষিণ দিকের গ্যালারিগুলি এখনও একটি অস্থায়ী লোহার কাঠামো দিয়ে তৈরি এবং অ-সদস্য সমর্থকদের জন্য মনোনীত করা হয়েছে। খেলার মাঠটি প্রায় ১০০ x ৬০ মিটার। ক্লাব তাঁবু এবং প্রধান অফিস স্টেডিয়াম সংলগ্ন অবস্থিত। ক্লাব তাঁবুটি বেঞ্চ সহ একটি রক্ষণাবেক্ষণ করা লন নিয়ে গঠিত।
২০২৩ সালের জুলাই মাসে দ্বিতীয় পর্যায়ের সংস্কার ও উন্নতির কাজ শুরু হয়।
আলী ইবনে হাতেম

আলী ইবনে হাতেম আল-হামিদি ( ) ১১৯৯ সাল থেকে ১২০৯ সালে তাঁর মৃত্যু পর্যন্ত ইয়েমেনের চতুর্থ তাইয়্যিবি ইসমাঈলি দাই আল-মুতলাক ছিলেন। 
আলীকে তার পিতা হাতেম ইবনে ইব্রাহিম তার উত্তরাধিকারী হিসেবে হাতেমের ( সিনিয়র ডেপুটি), আলী ইবনে মুহাম্মদ ইবনে আল-ওয়ালিদের সুপারিশে তার উত্তরাধিকারী হিসেবে বেছে নিয়েছিলেন। যিনি তার গৃহশিক্ষক ছিলেন। যখন হাতেম ১১৯৯ সালে মারা যান, তখন আলী তার স্থলাভিষিক্ত হন, তিনিও আলী ইবনে মুহাম্মদ ইবনে আল-ওয়ালিদকে তার হিসাবে রাখেন। 
তার শাসনামলে তিনি হারাজের দুর্গ থেকে সানাতে তার তায়্যিবি -এর সদর দফতর সরাতে বাধ্য হন, কারণ হারাজের শাসক ইয়াবুরি পরিবার ভ্রাতৃঘাতী দ্বন্দ্বে পড়েছিল এবং তাইবিদের বিরুদ্ধে পরিণত হয়েছিল। সানার হামদানীরা তাকে স্বাগত জানায় এবং তাদের অধিপতি, আইয়ুবীয়রা শহরে তার উপস্থিতির বিরোধিতা করেনি। 
আলী পরে জিমারমারে চলে যান কিন্তু অসুস্থ হয়ে পড়লে তাকে আবার সানাতে নিয়ে যাওয়া হয়।
আলী ৩১ মে ১২০৯ সালে মারা যান, এবং তার সাথে হামিদি লাইন শেষ হয়। আলী ইবনে মুহাম্মদ তার স্থলাভিষিক্ত হন, যিনি তাইবি এর বানু আল-ওয়ালিদ আল-আনফ লাইন প্রতিষ্ঠা করেছিলেন। 
তাকে সানায় সমাহিত করা হয়েছে, তবে তার কবরের অবস্থান অজানা।
আহমদ ইবনে ঈসা ইবনে জায়েদ

আহমাদ ইবনে ঈসা ইবনে জায়েদ (আরবি: أحمد بن عیسی بن زید; জন্ম ৭৭৪ বা পরবর্তী সময় - মৃত্যু ৮৫৪ বা ৮৬১) একজন ইসলামি ধর্মতত্ত্ববিদ, হাদিস গবেষক এবং ফাকীহ ছিলেন। তিনি জায়েদ ইবন আলী'র নাতি ছিলেন, যিনি প্রাথমিক আব্বাসীয় খিলাফতএর বিখ্যাত আলিদদের একজন এবং জায়দিয়া মতাদর্শের অন্যতম বিখ্যাত পণ্ডিত ছিলেন যিনি তাঁর জীবনের অধিকাংশ সময় পলাতক অবস্থায় কাটিয়েছেন। তাঁর কুনিয়া ছিল আবু আব্দ আল্লাহ এবং তাঁর উপাধি ছিল আল-মুখতাফি ()। "আহমাদ ইবন ঈসা ইবন জায়েদ"-এর ষাট বছরের গোপন জীবন তাঁকে দেওয়া উপাধির যথার্থতা প্রমাণ করে।
"আহমাদ ইবন ঈসা ইবন জায়েদ"-এর বর্ণিত হাদিস এবং ফিকাহ তত্ত্বসমূহ "মুহাম্মাদ ইবন মানসুর আল-মুরাদি" কর্তৃক "আমালি আহমাদ ইবনে ঈসা ওয়া উলুমা আল মুহাম্মাদ" ("", আহমাদ ইবন ঈসার দৃষ্টিভঙ্গি এবং মুহাম্মদ-এর পরিবারের বিজ্ঞান) গ্রন্থে সংকলিত হয়েছে এবং সর্বদা জায়দি পণ্ডিত ও বর্ণনাকারীদের দ্বারা একটি প্রাথমিক উৎস হিসেবে বিবেচিত হয়েছে।
গুরাম কাশিয়া

গুরাম কাশিয়া (; জন্ম: ৪ জুলাই ১৯৮৭) হলেন একজন জর্জীয় পেশাদার ফুটবল খেলোয়াড়। তিনি বর্তমানে স্লোভাক ক্লাব স্লোভান ব্রাতিস্লাভা এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
২০০৭ সালে, কাশিয়া জর্জিয়া অনূর্ধ্ব-২১ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত জর্জিয়ার বয়সভিত্তিক দলের হয়ে খেলার পর, তিনি ২০০৯ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ১১২ ম্যাচে ৩টি গোল করেছেন।
গুরাম কাশিয়া ১৯৮৭ সালের ৪ঠা জুলাই তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কাশিয়া জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০০৭ সালের ৫ই জুন তারিখে তিনি স্পেন অনূর্ধ্ব-২১ দলের বিরুদ্ধে ম্যাচে জর্জিয়া অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করে ২টি গোল করেছেন।
২০০৯ সালের ১লা এপ্রিল তারিখে, ২১ বছর, ৮ মাস ও ২৮ দিন বয়সে, ডান পায়ে ফুটবল খেলায় পারদর্শী কাশিয়া মন্টিনিগ্রোর বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৮ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি মন্টিনিগ্রো ০–০ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে কাশিয়া সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৬ মাস ও ১১ দিন পর, জর্জিয়ার জার্সি গায়ে প্রথম গোলটি করেছেন; ২০১২ সালের ১২ই অক্টোবর তারিখে, ফিনল্যান্ডের বিরুদ্ধে ম্যাচের ৫৬তম মিনিটে দাভিদ তারগামাদজের অ্যাসিস্ট হতে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
২০০৭ এএফসি কাপ

২০০৭ এএফসি কাপ হল এএফসি কাপ প্রতিযোগিতার চতুর্থ আসর, যাতে জর্ডানের ক্লাব শাবাব আল-অর্দন ক্লাব চ্যাম্পিয়ন হয়েছিল।
এশিয়ান ফুটবল কনফেডারেশনের ১৩টি 'উন্নয়নশীল' দেশকে ২০০৭ প্রতিযোগিতায় অংশগ্রহণের জন্য একটি বা দুটি ক্লাবকে মনোনীত করার জন্য আমন্ত্রণ জানানো হয়েছিল। ২০০৬ আসরের বিজয়ীরা, জর্ডানের আল-ফয়সালি স্বয়ংক্রিয়ভাবে যোগ্যতা অর্জন করে, সরাসরি তাদের গ্রুপ পর্বে স্থান দেওয়া হয়েছিল।
এএফসি চ্যাম্পিয়ন্স লিগে অস্ট্রেলিয়ার জন্য কোটা হারিয়েছিল ভিয়েতনাম ও থাইল্যান্ড। এএফসি চ্যাম্পিয়ন্স লিগে প্রতিদ্বন্দ্বিতা করার জন্য প্রতিটি দেশের দ্বারা দুটি দল পাঠানোর পরিবর্তে, ভিয়েতনাম এবং থাইল্যান্ডের দ্বিতীয় প্রতিনিধি দলকে এএফসি কাপে খেলার জন্য অবনমিত করা হয়েছিল।
তুর্কমেনিস্তান ও বাংলাদেশের দলকে প্রেসিডেন্টস কাপ খেলার জন্য অবনমিত করা হয়েছিল।
উত্তর কোরিয়া ও মিয়ানমারের চ্যাম্পিয়ন অংশ নেয়নি।
পশ্চিম এশিয়ার তিনটি গ্রুপের গ্রুপ চ্যাম্পিয়নসহ শ্রেষ্ঠ একটি রানার্স-আপ দল এবং পূর্ব এশিয়ার তিনটি গ্রুপের গ্রুপ চ্যাম্পিয়নসহ শ্রেষ্ঠ একটি রানার্স-আপ দল অর্থাৎ মোট আটটি দল নকআউট পর্বে উত্তীর্ণ হয়েছিল।
নক-আউট পর্বে চারটি কোয়ার্টার-ফাইনাল আন্তঃআঞ্চলিক দলের মধ্যে অনুষ্ঠিত হয়েছিল।
ব্রেন্ডা কোনার

ব্রেন্ডা কোনার একজন সামুদ্রিক বিজ্ঞানী এবং আলাস্কা ফেয়ারব্যাঙ্কস বিশ্ববিদ্যালয়ের অধ্যাপক। 
১৯৯১ সালে কোনার সান জোসে স্টেট ইউনিভার্সিটি থেকে স্নাতকোত্তর ডিগ্রি অর্জন করেন, যেখানে তিনি কোরালাইন শৈবাল নিয়ে কাজ করেছিলেন। ১৯৯৮ সালে কোনার তার পিএইচডি অর্জন করেন, ক্যালিফোর্নিয়া বিশ্ববিদ্যালয়, সান্তা ক্রুজ থেকে যেখানে তিনি সেমিচি দ্বীপপুঞ্জের বেন্থিক সম্প্রদায়গুলির উপর কাজ করেছেন। 
২০২১ সালে, তাকে "ফায়ার অ্যান্ড আইস" গবেষণা প্রকল্পের প্রকল্প পরিচালক হিসাবে মনোনীত করা হয়েছিল। 
তিনি সামুদ্রিক নক্ষত্রে ডাই-অফ অধ্যয়ন করেন। তিনি সামুদ্রিক ওটারের হ্রাস, সামুদ্রিক আর্চিন বৃদ্ধি, এবং "Clathromorphum nereostratum", চুনাপাথরের প্রাচীরের ক্ষতি অধ্যয়ন করেন। তিনি রোডোলিথের একটি নতুন বাসস্থান আবিষ্কার করতে সহায়তা করেছিলেন।
ক্যারোলিন রাইট

ক্যারোলিন রাইট (জন্ম ১৯৪৯, বেলিংহাম, ওয়াশিংটনে) একজন মার্কিন কবি।
তিনি সিয়াটল বিশ্ববিদ্যালয়, নিউ ইয়র্ক বিশ্ববিদ্যালয়ে পড়াশোনা করেছেন এবং সিরাকিউজ বিশ্ববিদ্যালয় থেকে স্নাতকোত্তর এবং ডক্টরেট ডিগ্রি অর্জন করেন। 
তিনি র‌্যাডক্লিফ কলেজ, সুইট ব্রায়ার কলেজ, এমরি ইউনিভার্সিটি, ইউনিভার্সিটি অফ ওয়াইমিং, ইউনিভার্সিটি অফ মিয়ামি, ওকলাহোমা স্টেট ইউনিভার্সিটি, ইউনিভার্সিটি অফ সেন্ট্রাল ওকলাহোমা, ইউনিভার্সিটি অফ ওকলাহোমা, দ্য কলেজ অফ উস্টার, এবং ক্লিভল্যান্ড স্টেট ইউনিভার্সিটির সৃজনশীল লেখার পোস্টগুলি পরিদর্শন করেছেন।
উইকিমিডিয়া প্রকল্পে কৃত্রিম বুদ্ধিমত্তা

কৃত্রিম বুদ্ধিমত্তা উইকিপিডিয়া এবং অন্যান্য উইকিমিডিয়া প্রকল্পগুলোতে সেই প্রকল্পগুলোর উন্নয়নের উদ্দেশ্যে ব্যবহার করা হয়। উইকিমিডিয়া প্রকল্পগুলোতে মানব এবং বট মিথস্ক্রিয়া নিয়মিত এবং পুনরাবৃত্তিমূলক।
বিভিন্ন প্রকল্প কৃত্রিম বুদ্ধিমত্তার সরঞ্জাম ব্যবহার করে উইকিপিডিয়া এবং উইকিমিডিয়া প্রকল্পগুলোর উন্নতি করতে চায়।
অবজেক্টিভ রিভিশন ইভালুয়েশন সার্ভিস (ওআরইএস) প্রকল্প হল উইকিপিডিয়া সম্পাদনার মান নির্ণয় করার জন্য একটি কৃত্রিম বুদ্ধিমত্তা পরিষেবা। উইকিমিডিয়া ফাউন্ডেশন নভেম্বর ২০১৫ সালে ওআরইএস প্রকল্প উপস্থাপন করে।
ডিটক্স ছিল উইকিমিডিয়া ফাউন্ডেশনের সহযোগিতায় গুগলের একটি প্রকল্প, গবেষণা পদ্ধতি যা উইকিমিডিয়া সম্প্রদায়ের আলোচনায় নির্দয় মন্তব্য প্রদানকারী ব্যবহারকারীদের মোকাবেলা করার জন্য ব্যবহার করা যেতে পারে। ডিটক্স প্রকল্পের অন্যান্য অংশগুলির মধ্যে উইকিমিডিয়া ফাউন্ডেশন এবং জিগস মৌলিক গবেষণার জন্য এবং প্রযুক্তিগত সমাধানগুলি বিকাশের জন্য কৃত্রিম বুদ্ধিমত্তা ব্যবহার করতে সহযোগিতা করেছে। অক্টোবর ২০১৬-এ এই সংস্থাগুলি তাদের ফলাফলের বর্ণনা দিয়ে "এক্স মেশিন: পার্সোনাল এটাকস্ সিন এট স্কেল" প্রকাশ করেছে। বিভিন্ন জনপ্রিয় মিডিয়া আউটলেট এই গবেষণাপত্রের প্রকাশের বিষয়ে প্রতিবেদন করেছে এবং গবেষণার সামাজিক প্রেক্ষাপট বর্ণনা করেছে।
আগস্ট ২০১৮-এ, প্রাইমার নামক একটি কোম্পানি উইকিপিডিয়ায় লিঙ্গ পক্ষপাত দূর করার উপায় হিসেবে নারীদের সম্পর্কে উইকিপিডিয়া নিবন্ধ তৈরি করতে কৃত্রিম বুদ্ধিমত্তা ব্যবহার করার চেষ্টা করার কথা জানিয়েছে।
২০২২ সালে চ্যাটজিপিটির সর্বজনীন প্রকাশ কৃত্রিম বুদ্ধিমত্তা নিয়ে আরও পরীক্ষা-নিরীক্ষা এবং উইকিপিডিয়া নিবন্ধ লেখার জন্য অনুপ্রাণিত করেছে। এই ধরনের বৃহৎ ভাষার মডেলগুলি এই ধরনের উদ্দেশ্যের জন্য কতটা উপযোগী তা নিয়ে বিতর্কের সূত্রপাত হয়েছিল, যার মধ্যে স্বরে বিশ্বকোষীয় নয় এমন গদ্য তৈরি করার জাল উৎস সহ যুক্তিযুক্ত-শব্দযুক্ত ভুল তথ্য তৈরি করার প্রবণতা এবং পক্ষপাত পুনরুৎপাদন করার প্রবণতা রয়েছে৷ চ্যাটজিপিটি এবং অনুরূপ বৃহৎ ভাষা মডেল (এলএলএম) সম্পর্কিত একটি খসড়া উইকিপিডিয়া নীতি সুপারিশ করেছে যে ব্যবহারকারীরা যারা এলএলএম-এর সাথে অপরিচিত তাদের পূর্বোক্ত ঝুঁকির পাশাপাশি মানহানি বা কপিরাইট লঙ্ঘনের সম্ভাবনার কারণে এগুলি ব্যবহার করা এড়ানো উচিত।
উইকিমিডিয়া প্রকল্পের বিষয়বস্তু কৃত্রিম বুদ্ধিমত্তা গবেষণা এবং অ্যাপ্লিকেশনের অগ্রগতির জন্য একটি ডেটাসেট হিসেবে উপযোগী। উদাহরণস্বরূপ, অনলাইন ফোরামে বিষাক্ত মন্তব্য শনাক্তকারী গুগল-এর দৃষ্টিকোণ এপিআই-এর বিকাশে, মানুষের-লেবেলযুক্ত বিষাক্ততার মাত্রা সহ কয়েক হাজার উইকিপিডিয়া আলাপ পাতার মন্তব্য সম্বলিত একটি ডেটাসেট ব্যবহার করা হয়েছিল।
২০১২ এর একটি কাগজ প্রতিবেদন করেছে যে ১০০০ টিরও বেশি একাডেমিক নিবন্ধ, যার মধ্যে রয়েছে কৃত্রিম বুদ্ধিমত্তা ব্যবহার করে, উইকিপিডিয়া পরীক্ষা করে, উইকিপিডিয়া থেকে তথ্য পুনঃব্যবহার করে, উইকিপিডিয়ার সাথে যুক্ত প্রযুক্তিগত এক্সটেনশন ব্যবহার করে, বা উইকিপিডিয়া সম্পর্কে গবেষণা যোগাযোগ। ২০১৭ সালের একটি কাগজ উইকিপিডিয়াকে মেশিন লার্নিংয়ের জন্য উপলব্ধ মানব-উৎপাদিত পাঠ্যের মা হিসাবে বর্ণনা করেছে।
"ওয়ান হান্ড্রেড ইয়ার স্টাডি অন আর্টিফিশিয়াল ইন্টেলিজেন্স" নামে একটি ২০১৬ গবেষণা প্রকল্প উইকিপিডিয়াকে কৃত্রিম বুদ্ধিমত্তা প্রয়োগ এবং মানুষের সম্পৃক্ততার মধ্যে পারস্পরিক সম্পর্ক বোঝার জন্য একটি মূল প্রাথমিক প্রকল্প হিসেবে অভিহিত করেছে।
ভার্জিনিয়া স্টারচার

ভার্জিনিয়া রে "গিনি" স্টারচার (২৩ ফেব্রুয়ারি, ১৯৩০ - ১৯ ডিসেম্বর, ২০১২) ছিলেন ওয়েস্ট ভার্জিনিয়ার একজন মার্কিন রাজনীতিবিদ ও স্কুলশিক্ষক, যিনি ১৯৮৭-১৯৯১ সাল পর্যন্ত জ্যাকসন কাউন্টি এবং মেসন কাউন্টির একটি অংশের প্রতিনিধিত্ব করেছিলেন। 
তিনি ওয়েস্ট ভার্জিনিয়ার হুইলিংয়ে রায় ও এলা জোলিফের ঘরে জন্মগ্রহণ করেছিলেন। ওয়েস্ট ভার্জিনিয়া বিশ্ববিদ্যালয় থেকে স্নাতক হওয়ার আগে তিনি ক্যামেরন, পশ্চিম ভার্জিনিয়াতে স্কুলে পড়াশোনা করেন।
কোনাবাড়ী শহীদুল বুলবুল ডিগ্রী কলেজ

কোনাবাড়ী শহীদুল বুলবুল ডিগ্রী কলেজ সিরাজগঞ্জ জেলার কামারখন্দ উপজেলার একটি কলেজ। সিরাজগঞ্জ-৫ আসনের সাবেক সংসদ সদস্য শহিদুল ইসলাম খান ১৯৯৫ সালে কলেজটি প্রতিষ্ঠিত করেন।
জেশপ অ্যান্ড কোম্পানি

জেশপ অ্যান্ড কোম্পানি ভারতের পশ্চিমবঙ্গের কলকাতা শহরের উপকন্ঠে দমদমে অবস্থিত। এই কারখানাটি ১৭৮৮ খ্রিস্টাব্দে প্রতিষ্ঠিত হয়েছিল। এটি ভারতের প্রাচীনতম ইঞ্জিনিয়ারিং কারখানাগুলির একটি রূপে স্বীকৃতিপ্রাপ্ত। ভারতীয় উপমহাদেশে রেলপথ বিস্তারের সঙ্গে এবং কলকাতা শহরের নগরায়নের ইতিহাসে কারখানাটির বিশেষ অবদান রয়েছে।
বর্তমানে কারখানাটি নানা সমস্যার কারণে বন্ধ রয়েছে। এই কারখানার সমগোত্রীয় এবং কলকাতার ঔপনিবেশিক ইতিহাসে গুরুত্বপূর্ণ অন্য কয়েকটি কারখানা হলো বার্ন স্ট্যান্ডার্ড কোম্পানি, মার্টিন বার্ন, ব্রেথওয়েট অ্যান্ড কোম্পানি, গেস্টকিন উইলিয়ামস লিমিটেড, ব্রিজ অ্যান্ড রুফ ইত্যাদি।
কলকাতা শহরের নগরায়ণ এবং ভারতের রেলপথ বিস্তারের ইতিহাসে সংস্থাটির বিশেষ অবদান রয়েছে। সম্পূর্ণ ভারতে তৈরি প্রথম লোহার সেতু, প্রথম বয়লার, প্রথম রোড রোলার, প্রথম ইলেকট্রিক ইঞ্জিন, প্রথম বৈদ্যুতিক ট্রাম, ইত্যাদি এই কারখানাতেই তৈরি হয়। এছাড়া সুয়েজ খাল এবং পুরোনো ও বর্তমান হাওড়া ব্রিজ, বিদ্যাসাগর সেতু, জুবিলি ব্রিজ, উইলিংডন ব্রিজ তৈরিতে কারখানাটির স্থায়ী অবদান রয়েছে।
কোম্পানির মূল অফিসটি ১৭৮৮ সালে তৈরি একটি প্রাসাদোপম ঐতিহাসিক ভবন, যার ঠিকানা ৬৩, ফেয়ারলি প্লেস, বিবাদী বাগ, কলকাতা- ৭০০০০১। এই ভবনটি বর্তমানে পশ্চিমবঙ্গ সরকার দ্বারা অধিগৃহীত এবং বর্তমানে এখান থেকে বেশ কিছু গুরুত্বপূর্ণ সরকারি দপ্তর পরিচালিত হয়।
কোম্পানির একমাত্র ওয়ার্কশপটি বর্তমানে পরিত্যক্ত এবং এর অবস্থান ৩৬, যশোর রোড, দমদম, কলকাতা- ৭০০০২৮।
জন আর. থেলিন

জন আর. থেলিন মার্কিন যুক্তরাষ্ট্রে উচ্চ শিক্ষার একজন মার্কিন পণ্ডিত। তিনি কেনটাকি বিশ্ববিদ্যালয়ের বিশ্ববিদ্যালয় গবেষণার অধ্যাপক। 
থেলিন ব্রাউন বিশ্ববিদ্যালয় এবং ক্যালিফোর্নিয়া বিশ্ববিদ্যালয়, বার্কলিতে পড়াশোনা করেছেন।
ডেভিড ডব্লিউ হোরোহভ

ডেভিড ডব্লিউ. হোরোহভ একজন অবসরপ্রাপ্ত মার্কিন প্রাণি চিকিৎসা বিজ্ঞানী এবং কেন্টাকি বিশ্ববিদ্যালয়ের ইকুইন সংক্রামক রোগের উইলিয়াম রবার্ট মিলসের সভাপতির পদে ছিলেন।
গর্ডন ইসেমিঞ্জার

গর্ডন এল ইসেমিঞ্জার একজন মার্কিন লেখক ও ইতিহাসবিদ। নর্থ ডাকোটা বিশ্ববিদ্যালয়ের ইতিহাসের অধ্যাপক, তিনি বিশ্ববিদ্যালয়ের সবচেয়ে দীর্ঘ সময় ধরে থাকা শিক্ষক, ১৯৬২ সালে শিক্ষকতায় যোগদান করেন তার কাজ "নর্থ ডাকোটা কোয়াটারলি", "মিনেসোটা হিস্ট্রি", "এগ্রিকালচার হিস্ট্রি", "দ্য জার্নাল অফ আমেরিকান হিস্ট্রি", এবং "মিডল ইস্ট জার্নাল", এর পাশাপাশি "এনসাইক্লোপিডিয়া অফ দ্য গ্রেট প্লেইন-" এ প্রকাশিত হয়েছে। 
ইসেমিঞ্জার অগাস্টানা কলেজ, সাউথ ডাকোটা বিশ্ববিদ্যালয় এবং ওকলাহোমা বিশ্ববিদ্যালয়ের একজন স্নাতক। তিনি গ্র্যান্ড ফর্কস হিস্টোরিক প্রিজারভেশন কমিশনে কাজ করেছেন এবং ২০০৩ সালে চেস্টার ফ্রিটজ বিশিষ্ট অধ্যাপক হিসেবে মনোনীত হন।
হায়দার আলী (অধ্যাপক)

হায়দার আলী (জন্ম: ৩ জানুয়ারি ১৯৬৩) একজন বাংলাদেশী অধ্যাপক। তিনি ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক এবং কুমিল্লা বিশ্ববিদ্যালয়ের বর্তমান উপাচার্য।
হায়দার ১৯৬৩ সালের ৩ জানুয়ারি জন্মগ্রহণ করেন। তিনি ঢাকা বিশ্ববিদ্যালয়ের অ্যাপ্লায়েড ফিজিক্স অ্যান্ড ইলেকট্রনিক্স বিভাগ থেকে ১৯৮৪ সালে বিএসসি (সম্মান) ও ১৯৮৫ সালে এমএসসি ডিগ্রি লাভ করেন। তিনি জাপানের তোয়োহাশি ইউনিভার্সিটি অব টেকনোলজি থেকে ২০০১ সালে ইলেক্ট্রনিক্স অ্যান্ড ইনফরমেশন ইঞ্জিনিয়ারিংয়ে পিএইচডি ডিগ্রি অর্জন করেন।
হায়দার আলী ১৯৯০ থেকে ১৯৯৫ সাল পর্যন্ত বাংলাদেশ পরমাণু শক্তি কমিশনে বৈজ্ঞানিক কর্মকর্তা পদে কর্মরত ছিলেন। ১৯৯৫ থেকে ২০০৩ সাল পর্যন্ত তিনি শাহজালাল বিজ্ঞান ও প্রযুক্তি বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে সহকারী অধ্যাপক হিসেবে দায়িত্ব পালন করেন। ২০০৩ সালে তিনি ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে সহযোগী অধ্যাপক পদে যোগ দেন এবং ২০০৭ সালে অধ্যাপক পদে উন্নীত হন। ২০০৬ থেকে ২০০৯ সাল পর্যন্ত তিনি ওই বিভাগের সভাপতি ছিলেন। ঢাকা বিশ্ববিদ্যালয় থেকে ছুটি নিয়ে ২০১৫ থেকে ২০১৬ সাল পর্যন্ত তিনি ব্র্যাক বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের সভাপতি ও অধ্যাপক হিসেবে দায়িত্ব পালন করেছেন। ২০২৪ সালের ২২ সেপ্টেম্বর তিনি কুমিল্লা বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ সেপ্টেম্বর আনুষ্ঠানিকভাবে দায়িত্ব গ্রহণ করেন।
দেশীয় ও আন্তর্জাতিক জার্নালে তার ৩০টি গবেষণা নিবন্ধ প্রকাশিত হয়েছে। এছাড়া তিনি একাধিক বইয়ের অধ্যায় রচনা করেছেন।